Legal Document

Category: 292

Text:
16. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 801 της 30/30 Δεκ. 1972 (Φ.Ε.Κ. Α’ 240) Περί συστάσεως παρά τη Νομαρχία Αττικής και ταις διαμερίσμασιν αυτής, Επιτροπών αρμοδιότητος Υπουργείου Εθνικής Οικονομίας (Τομέως Εμπορίου). Έχοντες υπ’ όψιν: 1)Τας διατάξεις του άρθρ. 3 του Ν.Δ. 532/1970 «περί συμπληρώσεως των διατάξεων περί Διοικητικής Αποκεντρώσεως». 2)Τας διατάξεις των άρθρ. 15,37 και 39 του Β.Δ. 40/1972 «περί κωδικοποιήσεως εις ενιαίον κείμενον των ισχυουσών διατάξεων περί Υπουργικού Συμβουλίου και Υπουργείων» και του άρθρ. 2 (παρ. 2) του Ν.Δ. 1174/1972 «περί αντικαταστάσεως, τροποποιήσεως και συμπληρώσεως διατάξεων τινών του Ν.Δ. 957/1971 «περί Υπουργικού Συμβουλίου και Υπουργείων». 3)Τας διατάξεις του Ν.Δ. 1147/1972 «περί διοικήσεως της Μείζονος Πρωτευούσης». 4)Την υπ’ αριθ. 11300/Δ/5.7.1972 απόφασιν του Πρωθυπουργού «περί προσδιορισμού των αρμοδιοτήτων του παρά τω Υπουργείω Προγραμματισμού και Κυβερνητικής Πολιτικής Υπουργού παρά τω Πρωθυπουργώ, των Υφυπουργών, του Γενικού Γραμματέως, ως και των Ανωτάτων και Ανωτέρων Υπαλλήλων του αυτού Υπουργείου (Φ.Ε.Κ. 473 τευχ.Β΄) 5) Την υπ’ αριθ. 982/7.10.1972 γνωμοδότησιν του Ανωτάτου Συμβουλίου Δημοσίων Υπηρεσιών και  6) Την υπ’ αριθ. 721/16.11.1972 γνωμοδότησιν του Συμβουλίου της Επικρατείας προτάσει, των Ημετέρων Υπουργών, παρά τω Πρωθυπουργώ, Εσωτερικών και Εθνικής Οικονομίας, απεφασίσαμεν και διατάσσομεν: Σύνθεσις Συγκρότησις και Λειτουργία των  Επιτροπών. Άρθρ.1- Παρά τη Νομαρχία Αττικής συνιστώται:  (Αντί της σελ. 216,61) Σελ. 216,61(α) Τεύχος 530-Σελ.9 Νομαρχίες Αττικής 2.Γ.η.15-16 α) Επιτροπή Προμηθειών, και  β) Αγορανομική Επιτροπή. Α΄. Η Επιτροπή Προμηθείων αποτελείται: α) Εκ του Διευθυντού της παρά τη Νομαρχία Αττικής Διευθύνσεως Εμπορίου ή του Νομίμου αυτού αναπληρωτού. β) Εξ ενός εκ των εν τοις Διαμερίσμασι της Νομαρχίας υπηρετούντων χημικών επί βαθμώ 4ω ή 5ω αρμοδιότητος Υπουργείου Εθνικής Οικονομίας (τ. Εμπορίου) αναπληρουμένου υπό ετέρου ομοιοβάθμου χημικού των Διαμερισμάτων. γ) Εξ ενός δικαστικού αντιπροσώπου του παρά τω Υπουργείω Εθνικής Οικονομίας (τ. Εμπορίου) γραφείου Νομικού Συμβούλου, οριζομένου ως και του αναπληρωτού του κατά τας κειμένας διατάξεις. δ) Εκ του προϊσταμένου της Υποδιευθύνσεως Αγορανομίας Αθηνών ή του νομίμου αναπληρωτού του. ε) Εξ ενός εκπροσώπου, κατά περίπτωσιν, των Υπουργείων Εθνικής Αμύνης και Δικαιοσύνης, οριζομένου μετά του αναπληρωτού του υπό του οικείου Υπουργού, προκειμένου δια προμηθείας αφορώσας εις τους υπό των Υπουργείων τούτων εποπτευομένους Οργανισμούς, Ιδρύματα και λοιπά Ν.Π.Δ.Δ. Προκειμένου δια προμηθείας αφορώσας εις τους λοιπούς Οργανισμούς, Ιδρύματα, και Ν.Π.Δ.Δ. της Επιτροπής μετέχει κατά περίπτωσιν, εκπρόσωπος, της παρά τη Νομαρχία Αττικής εποπτευούσης τούτους υπηρεσίας. Της Επιτροπής Προμηθειών προεδρεύει ο κατά βαθμόν ανώτερος εκ των πολιτικών διοικητικών υπαλλήλων και εν ισοβαθμία ο αρχαιότερος τούτων. Η Επιτροπή ευρίσκεται εν απαρτία παρόντος του Προέδρου και δύο τουλάχιστον των μελών αυτής, εξ’ ων απαραιτήτως εν εκ των εν τη παρ. ε΄ αναφερομένων. «ς.Εις τας περιπτώσεις προμηθειών οπωροκηπευτικών και ειδών παντοπωλείου, της Επιτροπής συμμετέχουν πλέον των εν τοις προηγουμένοις εδαφίοις οριζομένων μελών και είς γεωπόνος δημόσιος υπάλληλος, υπηρετών κατ’ απόσπασιν παρά τω Οργανισμώ Κεντρικής Λαχαναγοράς Αθηνών (ΟΚΛΑ) και ο εκάστοτε Διοικητής του Αγορανομικού Σταθμού ΟΚΛΑ, της αριθμητικής συνθέσεως της Επιτροπής καθισταμένης εις τας ως άνω περιπτώσεις επταμελούς, ευρίσκεται δε αύτη εν απαρτία παρόντος του Προέδρου και τεσσάρων τουλάχιστον εκ των μελών αυτής, εξ ων απαραιτήτως εν εκ των εν τω εδαφ. ε΄ αναφερομένων ως και αμφότερα τα εν τω παρόντι εδαφίω αναφερόμενα μέλη».  Το εδαφ. ς΄ προσετέθη δια του Π.Δ.261 της 29 Μαρτ./ 4 Απρ.1974(ΦΕΚ Α΄89). Β΄.Η Αγορανομική Επιτροπή αποτελείται: α) Εξ ενός Εφέτου, ως Προέδρου, οριζομένου ως και του αναπληρωτού του κατά τας κειμένας διατάξεις.  Σελ. 216,62(α) Τεύχος 530-Σελ.10 β) Εξ ενός Διευθυντού του Υπουργείου Εθνικής Οικονομίας αρμοδίου επί αντικειμένων Αγορανομίας οριζομένου μετά του αναπληρωτού του υπό του Υπουργού Εθνικής Οικονομίας (τομέως Εμπορίου). γ) Εκ του Διευθυντού της παρά τη Νομαρχία Αττικής Διευθύνσεως Εμπορίου ή του νομίμου αναπληρωτού του. δ) «Εκ του Προϊσταμένου της Υποδιευθύνσεως Αγορανομίας Αστυνομίας Πόλεων Αθηνών ή Πειραιώς ή του Προϊσταμένου της Υποδιευθύνσεως Αγορανομίας Χωροφυλακής Προαστείων Πρωτευούσης ή της Διοικήσεως Χωροφυλακής Πειραιώς, καθ’ αρμοδιότητα, οριζομένων ως και των αναπληρωτών των υπό των Διοικήσεων αυτών». Το εδαφ. δ΄ αντικατεστάθη ως άνω δια του Π.Δ.343 της 29 Απρ./13 Μαΐου 1974 (ΦΕΚ Α΄130). ε) Εξ ενός εκπροσώπου του Εμπορικού και Βιομηχανικού Επιμελητηρίου Αθηνών ή Πειραιώς καθ’ αρμοδιότητα οριζομένων ως και των αναπληρωτών των υπό του Προέδρου της Διοικητικής Επιτροπής τούτου. Η Επιτροπή ευρίσκεται εν απαρτία παρόντος του Προέδρου και δύο τουλάχιστον των μελών αυτής. Γ΄.Αι δια της παρ. 1 του άρθρ.1 του παρόντος συνιστώμεναι Επιτροπαί συγκροτούνται δι’ αποφάσεως του Νομάρχου, ορίζοντος τον εισηγητήν και τον γραμματέα τούτων. 2.Παρ΄ εκάστη Υπηρεσία Εμπορίου των Διαμερισμάτων της Νομαρχίας Αττικής συνιστώνται: α) Επιτροπή κατατάξεως κέντρων και καταστημάτων, και β) Δευτεροβάθμιος Επιτροπή κατατάξεως κέντρων και καταστημάτων. Α΄.Η Επιτροπή κατατάξεως κέντρων και καταστημάτων αποτελείται: α) Εκ του Προϊσταμένου του Τμήματος ή γραφείου Αγορανομίας της παρ’ εκάστω Διαμερίσματι Διευθύνσεως ή Τμήματος Εμπορίου ή του νομίμου αναπληρωτού του, ως Προέδρου. β) Εξ ενός αξιωματικού της Υποδιευθύνσεως Αγορανομίας Αστυνομίας Πόλεων Αθηνών ή Πειραιώς ή της Υποδιευθύνσεως Αγορανομίας Χωροφυλακής Προαστείων ή της Υποδιευθύνσεως Χωροφυλακής Ελευσίνος ή της Διοικήσεως Χωροφυλακής Πειραιώς, καθ’ αρμοδιότητα, οριζομένων ως και των αναπληρωτών των υπό των προϊσταμένων αυτών. γ) Εξ ενός Εφοριακού Υπαλλήλου οριζομένου μετά του αναπληρωτού του υπό του Αναπληρωτού Νομάρχου του οικείου Διαμερίσματος. δ) Εξ ενός εκπροσώπου κατά περίπτωσιν εξεταζομένου θέματος της οικείας Επαγγελματικής Οργανώσεως, οριζομένου μετά του αναπληρωτού του υπό του Προέδρου της Διοικήσεως της Οργανώσεως. Η Επιτροπή ευρίσκεται εν απαρτία παρόντος του Προέδρου και δύο τουλάχιστον των μελών αυτής. 2.Γ.η.16 Νομαρχίες Αττικής Β΄. Η Δευτεροβάθμιος Επιτροπή κατατάξεως κέντρων και καταστημάτων αποτελείται: α) Εκ του Προϊσταμένου της παρ’ εκάστω Διαμερίσματι Διευθύνσεως ή Τμήματος Εμπορίου, ή του νομίμου αναπληρωτού του, ως Προέδρου. β) Εξ ενός ανωτέρου Αξιωματικού της Αστυνομίας Πόλεων ή της Χωροφυλακής, κατά περίπτωσιν οριζομένου μετά του αναπληρωτού του υπό της οικείας Αστυνομικής Διευθύνσεως. γ) Εξ ενός Εφοριακού υπαλλήλου οριζομένου μετά του αναπληρωτού του υπό του Αναπληρωτού Νομάρχου του οικείου Διαμερίσματος, και  δ) Εξ ενός εκπροσώπου, κατά περίπτωσιν εξεταζομένου θέματος, της οικείας Επαγγελματικής Οργανώσεως, οριζομένου, μετά του αναπληρωτού του υπό του Προέδρου της Διοικήσεως της Οργανώσεως. Η Επιτροπή ευρίσκεται εν απαρτία παρόντος του Προέδρου και δύο τουλάχιστον των μελών αυτής. Γ΄.Αι δια της παρ. 2 του άρθρ. 1 του παρόντος συνιστώμεναι Επιτροπαί συγκροτούνται δι’ αποφάσεως του Αναπληρωτού Νομάρχου του οικείου Διαμερίσματος, ορίζοντος και τον Γραμματέα τούτων. Αρμοδιότητες Επιτροπών. Άρθρο.2.-1. Η εν παρ. 1Α του άρθρ. 1 του παρόντος επιτροπή Προμηθειών ασκεί απάσας τας, κατά τα άρθρ. 5 του Ν.Δ. 3095/1954 «περί οργανώσεως και λειτουργίας της Υπηρεσίας Κρατικών Προμηθειών και της Επιτροπής Κρατικών Προμηθειών» (ΦΕΚ 252/Α) και 11, παρ. 9 της υπ’ αριθ. 49381/9.12.1955 αποφάσεως του Υπουργού των Οικονομικών «περί εκτελέσεως και εφαρμογής των διατάξεων του υπ’ αριθ. 3095/1954 Ν.Δ/τος κλπ». (ΦΕΚ Β/224), αρμοδιότητας της Επιτροπής Κρατικών Προμηθειών, προκειμένου περί αναδείξεως χορηγητών τροφίμων δι’ ιδρύματα του Δημοσίου και Νομικών Προσώπων Δημοσίου Δικαίου και Πετρελαιοειδών δια το Δημόσιον και Νομικά Πρόσωπα Δημοσίου Δικαίου, και μειοδοτών παροχής υπηρεσιών εις τα Ιδρύματα του Δημοσίου και Νομικών Προσώπων Δημοσίου Δικαίου. 2.α)Η εν παρ. 1β του άρθρ. 1 του παρόντος Αγορανομική Επιτροπή γνωμοδοτεί επί των, συμφώνως προς τας εκάστοτε ισχυούσας διατάξεις, φερομένων ενώπιον αυτής θεμάτων σχετικών με τας μεταβιβασθείσας εις την Νομαρχίαν Αττικής και τα Διαμερίσματα αυτής αρμοδιότητας της Γενικής Διευθύνσεως Αγορανομίας του Υπουργείου Εθνικής Οικονομίας (τ. Εμπορίου). β)Η ήδη λειτουργούσα παρά τω Υπουργείω Εθνικής Οικονομίας (τ. Εμπορίου) Αγορανομική Επιτροπή Αθηνών-Πειραιώς, περί ης η υπ’ αριθ. 59662/4666/15.9.1967 κοινή απόφασις του Αντιπροέδρου της Κυβερνήσεως, και των Υπουργών Οικονομικών και Εμπορίου, μετονομάζεται εις την Κεντρικήν Αγορανομικήν Επιτροπήν παρά τω Υπουργείω Εθνικής Οικονομίας (τ. Εμπορίου), του έργου της περιοριζομένου εις την γνωμοδότησιν. βα)Επί θεμάτων ποσοστού κέρδους ειδών βιοτικής ανάγκης παροχών κλπ. ή ανωτάτων τιμών τούτων εις ας περιπτώσεις δεν υπάρχει καθωρισμένον κέρδος ή τιμή. ββ)Επί της κατατάξεως των διαφόρων ειδών εις Κατηγορίας (ουσιώδη εν επαρκεία, ανεπαρκεία επουσιώδη), και βγ)Επί παντός ετέρου συναφούς θέματος κατόπιν σχετικής εντολής του Υπουργού. 3.Η εν παρ. 2Α του άρθρ. 1 του παρόντος Επιτροπή κατατάξεως κέντρων και καταστημάτων έχει, συμφώνως προς τας διατάξεις του άρθρ.1 παρ.1 εδαφ.ια΄ του Ν.Δ.136/1946 «περί Αγορανομικού Κώδικος» ως ετροποποιήθη και συνεπληρώθη υπό του Α.Ν.782/48, αρμοδιότητα την κατάταξιν κέντρων και καταστημάτων εις τας κατηγορίας πολυτελείας και υπερπολυτελείας, κέντρων διασκεδάσεως, ως και εξοχικών κέντρων εν γένει. 4.Αι αρμόδιαι Επιτροπαί διά την χορήγησιν αδειών λειτουργίας εξουσιοδοτούνται δια του παρόντος όπως διενεργούν και τας κατατάξεις κέντρων και καταστημάτων του Νομού Αττικής εις Κατηγορίας Α,Β,Γ, και Δ. 5.Η εν παρ.2β του άρθρ.1 Δευτεροβάθμιος Επιτροπή κατατάξεως κέντρων και καταστημάτων έχει αποφασιστικήν αρμοδιότητα δια την εξέτασιν ενστάσεων κατ’ αποφάσεων των Επιτροπών των παρ.3 και 4 του άρθρ.2 του παρόντος. Άρθρ.3.-Η εν παρ.2 του άρθρ.1 του Β.Δ.658/71 (ΦΕΚ 220Α΄) Επιτροπή Προμηθειών παρά τη Διευθύνσει Εφοδιασμού Πρωτευούσης, καταργείται. Άρθρ.4.-Η έναρξις ισχύος του παρόντος θέλει καθορισθή ως ορίζουν αι διατάξεις του άρθρ.12 του Ν.Δ.1147/72.